
Ο Αθανάσιος Μιχιώτης είναι Καθηγητής Α’ Βαθμίδας στη Σχολή Κοινωνικών Επιστημών του Ελληνικού Ανοικτού Πανεπιστημίου (ΕΑΠ) με γνωστικό αντικείμενο ‘Διοίκηση Επιχειρήσεων και Οργανισμών’. 
Είναι Διευθυντής του αγγλόφωνου Μεταπτυχιακού Προγράμματος Σπουδών "Διοίκηση Επιχειρήσεων (MBA)" του ΕΑΠ καθώς και Διευθυντής του Εργαστηρίου Μάνατζμεντ και Δημόσιας Διοίκησης του ΕΑΠ, ενώ διατέλεσε Κοσμήτορας της Σχολής Κοινωνικών Επιστημών του ΕΑΠ επί δύο θητείες (2016-2022).
Διαθέτει άνω των 25 ετών διδακτική εμπειρία σε προπτυχιακά και μεταπτυχιακά προγράμματα σπουδών. Τα ερευνητικά του ενδιαφέροντα εστιάζονται στη διοίκηση υπηρεσιών (Services Management). Είναι υπεύθυνος έκδοσης (editor in chief) του διεθνούς περιοδικού International Journal of Decision Sciences, Risk and Management, Inderscience Publ. και κριτής σε πολλά διεθνή περιοδικά. 
Στο παρελθόν έχει εργαστεί ως Διευθυντής Προγραμματισμού σε πολυεθνικές και ελληνικές επιχειρήσεις, ενώ έχει συμμετάσχει ως μέλος σε Ομάδες Έργου και Ομάδες Δημοσιονομικού Ελέγχου στον ελληνικό δημόσιο τομέα. 
